stanford-oval/wikipedia huggingface dataset:
Ľudovít Ódor
Ura

Ódor toimi 2000-luvun alussa Mikuláš Dzurindan hallituksen valtiovarainministerin neuvonantajana ja johti Slovakian finanssipolitiikan instituuttia. Tänä aikana hän oli merkittävässä roolissa tasaveron ja euron käyttöönotossa Slovakiassa. Hän palasi Iveta Radičován neuvonantajaksi tämän hallituskaudella 2010–2012.
Ennen pääministeriksi nousemistaan Ódor oli toiminut Most-Híd-puolueen nimittämänä Slovakian keskuspankin varapääjohtajana vuosina 2018–2023.
Ura > Pääministerinä

Eduard Hegerin hallituksen kaaduttua lopullisesti vuoden 2023 toukokuussa presidentti Zuzana Čaputová ilmoitti nimeävänsä maahan asiantuntijahallituksen. Ódor nimettiin hallituksen pääministeriksi. Hän toimi myös maan sisäministerinä sen jälkeen kun Ivan Šimko oli jättänyt eropyyntönsä heinäkuussa 2023.
Hallitus hallitsi maata syyskuun 2023 parlamenttivaaleihin saakka.
Ura > Europarlamenttivaaliehdokkaana

Tammikuussa 2024 Ódor ilmoitti osallistuvansa seuraavan kesän europarlamenttivaaleihin oppositiopuolue Edistyksellisen Slovakian listalta. Hän ei kuitenkaan itse liittynyt puolueeseen.
Palkinnot

Slovakian Forbes-lehti valitsi Ódorin vuoden henkilöksi 2023.
Yksityiselämä

Ódor kuuluu Slovakian unkarilaisvähemmistöön.
Aiheesta muualla

Kuvia tai muita tiedostoja aiheesta Ľudovít Ódor Wikimedia Commonsissa
| n k Slovakian pääministerit |
| --- | --- | --- |
| Ensimmäinen tasavalta |  J. Tiso  Tuka  S. Tiso  |  |
| Sosialistinen tasavalta |  Colotka  Knotek  Hrivnák  Čič  Mečiar  Čarnogurský  Mečiar  |  |
| Slovakian tasavalta |  Mečiar  Moravčík  Mečiar  Dzurinda  Fico  Radičová  Fico  Pellegrini  Matovič  Heger  Ódor  Fico  |  |
| n k  Renew-ryhmän Euroopan parlamentin jäsenet (2024–2029) |
| --- | --- |
Saksa:  Eroglu  Glück  Hahn  Körner  Oetjen  Singer  Strack-Zimmermann  Streit 
Ranska:  Allione  Boyer  Canfin  Devaux  Farreng  Gozi  Grudler  Guetta  Hayer  Keller  Loiseau  Vedrenne  Yon-Courtin 
Espanja:  Agirregoitia Martínez 
Puola:  Kobosko 
Romania:  Barna  Tomac  Vasile-Voiculescu 
Alankomaat:  Azmani  Baljeu  García Hermida-Van Der Valle  Gerbrandy  Groothuis  Van Brug  Van Den Berg 
Belgia:  Cassart  Chastel  Vautmans  Verougstraete  Wilmès 
Portugali:  Cotrim de Figueiredo  Vasconcelos 
Ruotsi:  Al-Sahlani  Karlsbro  Wiesner 
Itävalta:  Brandstätter  Stürgkh 
Bulgaria:  Jontševa  Kabilov  Kjutšuk  Mintšev  Petrov 
Tanska:  Bosse  Christensen  Friis  Løkkegaard 
Suomi:  Henriksson  Katainen  Kulmuni 
Slovakia:  Cifrová Ostrihoňová  Hojsík  Karvašová  Ódor  Wiezik  Yar 
Irlanti:  Andrews  Cowen  Kelleher  McNamara  Mullooly  Ní Mhurchú 
Liettua:  Auštrevičius  Žalimas 
Slovenia:  Joveva  Šarec 
Latvia:  Ijabs 
Viro:  Paet  Toom 
Luxemburg:  Goerens 
| n k   Slovakian Euroopan parlamentin jäsenet (2024–2029) |
| --- | --- |
EPP:  Lexmann 
Renew:  Cifrová Ostrihoňová  Hojsík  Karvašová  Ódor  Wiezik  Yar 
ESN:  Uhrík 
N/I:  Beňová  Blaha  Kaliňák  Laššáková  Mazurek  Ondruš  Roth Neveďalová 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Israel  Yhdysvallat  Latvia  Tšekki  Australia 
Tieteilijät:  CiNii  ORCID  Scopus 
Henkilöt:  MEP-hakemisto  Trove 
Muut:  IdRef
Berndt Anders Aminoff

Berndt Anders Aminoff (17. maaliskuuta 1780 Strömfors – 11. helmikuuta 1827 Nummenkylän kartano, Siuntio) oli suomalainen kapteeni.
Ura

Aminoff ilmoittautui vapaaehtoiseksi Savon jalkaväkirykmenttin vuonna 1785. Hänet ylennettiin ylimääräiseksi vänrikiksi vuonna 1790. Hän siirtyi opiskelemaan Haapaniemen kadettikouluun vuonna 1791 ja hän valmistui kadetiksi vuonna 1796. Samana vuonna hänet ylennettiin vänrikiksi. Hänet ylennettiin luutnantiksi vuonna 1802 ja henkilöstön yliluutnantiksi Savon jalkaväkirykmentissä vuonna 1804. Hänet siirrettiin Uudenmaan rykmentin jääkäripataljoonaan vuonna 1805 ja ylennettiin kapteeniksi samana vuonna. Hän erosi Ruotsin armeijan palveluksesta Suomen sodan jälkeen vuonna 1810. Hänet introdusoitiin Suomen ritarihuoneelle vuonna 1818. Hän asui Nummenkylän kartanossa Siuntiossa.
Perhe

Aminoff syntyi Strömforsissa, joka oli myös hänen äidin Ulrika Eleonora Nohströmin synnyinpaikka. Aminoffin äidinisä oli Strömforsin ruukin omistaja Anders Nohrström. Aminoffin isä oli Savon prikaatin komentaja, kenraalimajuri Adolf Aminoff. Hänen vaimo oli Hedvig Lovisa Aminoff. Pariskunta sai kahdeksan tytärtä ja yhden pojan. Eversti Gregorius Aminoff oli heidän poikansa. Suomen puolustusministeri Ivar Aminoff oli hänen pojanpoikansa.
Mariental (Namibia)

| Mariental (Tsaraxeibes) Stofbakkies |
| --- | --- |
 Marientalin pääkatu
 vaakuna
 Mariental
 Koordinaatit: 24°37.5′S, 17°57.7′E 
Valtio:   Namibia
Alue:  Hardap
Väkiluku (2023):  18 494
Aikavyöhyke:  UTC+1
Infobox OKVirheellinen NIMI-arvo: 
Mariental ilmasta nähtynä (2017)
Mariental on kaupunki keskisessä Namibiassa Hardapin alueella. Se sijaitsee B1-valtatien varrella 232 km pohjoiseen Keetmanshoopista ja 274 km kaakkoon Windhoekista. Se on myös TransNamibin rautatien varrella. Mariental sijaitsee 1090 metrin korkeudella merenpinnasta. Kaupunki ja sen ympäristö sijaitsevat kuumassa ja kuivassa ilmastossa.
Mariental on Hardapin alueen pääkaupunki. Alue on nama-heimon vanhaa asuinaluetta. Lähistöllä on Hardapin pato, jonka yläpuolelle on muodostunut Namibian suurin tekojärvi. Vuoden 2023 väestönlaskennan mukaan kaupungissa oli 18 494 asukasta.
Historia

Marientalille antoivat sen nimen saksalaiset Reinin lähetyksen lähetyssaarnaajat. Se sai nimensä alueen ensimmäisen siirtomaa-asukkaan Herman Brandtin puolison Marian mukaan. Se perustettiin vuonna 1912, jolloin sen kautta rakennettiin rautatie Windhoekin ja Keetmanshoopin välille. Marientalissa on Namibian vanhin eteläafrikkalaisen Nederduitse Gereformeerde Kerkin (Etelä-Afrikan alasaksalaisen reformoidun kirkon) (NGK) kirkko. Sen seurakunta perustettiin vuonna 1898. Kaupunki paikkakunnasta tuli vuonna 1920 ja kunta vuonna 1946. Marientalissa asuu paljon nama-kansaan kuuluvia ihmisiä, jotka ovat Namibian varhaisen khoi-kansan jälkeläisiä. Marientalin ihmiset tunnetaan hymyistään ja vieraanvaraisuudestaan.
Maantiede > Hardapin pato

Hardapin pato, joka sijaitsee 22 km luoteeseen Marientalista, oli Namibian suurin pato siihen saakka, kunnes Neckartallin pato Fish Riverin alajuoksulla lähellä Keetmanshoopia valmistui vuonna 2020. Kaupunki saa vetensä Hardapin padolta, ja se avulla kontrolloidaan Fish Riverin vesiä. Joki virtaa kaupungin ohi etelään. Padon takana olevaan tekojärveen voidaan varastoida 320 miljoonaa kuutiometriä vettä. Tekojärven pinta-ala on 25 neliökilometriä. Padon rakentaminen alkoi vuonna 1960, ja se valmistui vuonna 1963.
Ennen kuin pato rakennettiin, Mariental kärsi tulvista vuosina 1923 ja 1934. Kuitenkin edelleenkin, jos sadetta on saatu hyvin, kun padon portteja aukaistaan, Marientalissa voi edelleenkin esiintyä tulvia, etenkin kun joen ruokokasvit hidastavat sen virtausta. Padon käyttöön ottamisen jälkeen tulvia on ollut vuosina 1972, 1974, 1976, 2000 ja 2006. Padon täyttyessä ovat juoksutukset aiheuttaneet suurta tuhoa viljelmille ja Marientalin kaupungille. Padon rakenteet ovat myös heikentyneet, joten viime mainitun vuoden jälkeen tekojärven vesimäärää on pidetty 70%:ssa maksimista, ja nyt juoksutetaan padosta vettä heti kun veden määrä ylittää 70%, jotta voitaisiin välttää veden virtaaminen padon yli ja kontrolloida veden määrää joessa.
Ilmasto

Mariental kuuluu Köppenin ilmastoluokituksessa kuumaan aavikkoilmaston (BWh). Kesät ovat erittäin kuumia ja talvet erittäin lämpimiä (päivät ovat lämpimiä ja yöt kylmiä). Vuosittainen keskimääräinen sademäärä on 194 mm. 28.12.2020 mitattiin lämpöennätys, joka oli 42,0°C.
Talous

Lähistöllä sijaitseva Hardapin pato on luonut sen taakse Namibian suurimman tekojärven. Järven vettä käytetään kasteluun, jonka avulla voidaan viljellä kasveja kotieläinten ravinnoksi, sekä myös sellaisia viljelykasveja kuin viljaa, hedelmiä ja vihanneksia. Kaupungin ympärillä on koko joukko kukoistavia farmeja, jotka pienten sademäärien vuoksi keskittyvät riistaeläinten sekä lampaitten ja strutsien kasvatukseen tavanomaisen nautakarjan kasvattamisen ohella. Hardapin tekojärven veden avulla voidaan myös kasvattaa viinirypäleitä, puuvillaa, sinimailasta sekä maitokarjaa.
Strutsin kasvatus on alueella tärkeä elinkeino, mutta hiljattain alueen strutsinteurastamo meni konkurssiin. Alueen karakul-lampaitten kasvatus on keskittynyt Marientalin ympäristöön. Kaupunki sijaitsee Namibin ja Kalaharin autiomaitten välissä, ja se palvelee alueen farmareita. Marientalin ympäristössä on mahdollista käydä safareilla ja myös metsästää. Alueen tunnettuja majoitusliikkeitä ovat sellaiset “lodget” kuten Lapa Lange ja Anib Lodge. Alueen riistaeläimiin kuuluvat hyppyantilooppi (springbok), blesbok, kirahvi, strutsi, leopardi, seepra, kudu, keihäsantilooppi, punalehmäantilooppi, hirviantilooppi, juovagnuu ja valkohäntägnuu.
Saksalainen yhdistys “Fahrräder für Afrika e.V.” (‘polkupyöriä Afrikkaan’) on perustanut katolisen AIDS-yhdistyksen (Catholic Aids Action, CAA) kanssa Marientaliin pyöräilykeskuksen (“Bicycle Empowerment Centre”), joka on osa Namibian pyöräilyverkostoa (“Bicycling Empowerment Network”, BEN). Paikallisia HI-viruksen omaavia ihmisiä on koulutettu korjaamaan ja rakentamaan ja pyörittämään omia polkupyöräverstaitaan. Alueen asukkaille myydään halpoja käytettyjä pyöriä, joiden avulla he pystyvät kulkemaan matkojaan lähialueilla, ja verstaiden saamia tuloja käytetään paikallisten projektien rahoittamiseen. Projektia tukevat Saksan ja Namibian hallitukset.
Politiikka

Marientalia hallinnoi kaupunginvaltuusto, jossa on seitsemän valtuutettua.
Vuoden 2015 vaalit voitti SWAPO. Vaalitulokset olivat seuraavat:
| Marientalin paikallisvaalit 2015> Puolue | Marientalin paikallisvaalit 2015> Äänimäärä | Marientalin paikallisvaalit 2015> Ääniosuus | Marientalin paikallisvaalit 2015> Paikkoja | Marientalin paikallisvaalit 2015>  |
| --- | --- | --- | --- | --- |
| SWAPO | 1 325 | 85,1% | 6 |  |
| DTA | 139 | 8,9% | 1 |  |
| Rally for Democracy and Progress | 93 | 6,0% | 0 |  |
| Yhteensä | 1 557 | 100% | 7 |  |
Vuoden 2020 vaalit voitti hiljattain perustettu Landless People's Movement (LPM), joka menestyi hyvin koko Hardapin alueella. Tulokset Marientalissa olivat seuraavat:
| Marientalin paikallisvaalit 2020> Puolue | Marientalin paikallisvaalit 2020> Äänimäärä | Marientalin paikallisvaalit 2020> Ääniosuus | Marientalin paikallisvaalit 2020> Paikkoja | Marientalin paikallisvaalit 2020>  |
| --- | --- | --- | --- | --- |
| Landless People's Movement | 1 726 | 58,4% | 4 |  |
| SWAPO | 906 | 30,7% | 2 |  |
| Independent Patriots for Change (IPC) | 180 | 6,1% | 1 |  |
| Popular Democratic Movement (PDM) | 83 | 2,8% | 0 |  |
| Republican Party of Namibia (RP) | 59 | 2,0% | 0 |  |

| Yhteensä | 2 954 |   | 7 |  |
Aiheesta muualla

Kuvia tai muita tiedostoja aiheesta Mariental Wikimedia Commonsissa
The Day of...

| ”The Day of> ..” Nightwish |
| --- | --- | --- |

Singlen tiedot
 Albumilta: Yesterwynde
 Äänitetty : loppuvuodesta 2023
 Julkaistu: 8. elokuuta 2024
 Tekijä(t): Tuomas Holopainen
 Tuottaja(t): Tuomas Holopainen
 Tyylilaji: Sinfoninen metalli
 Kesto: 04.33
 Levy-yhtiö: Nuclear Blast
Nightwish muut singlet
| ”Perfume of the Timeless” 2024 | ”The Day of...” 2024 | ”An Ocean of Strange Islands” 2024 |
The Day of... on Nightwish-yhtyeen toinen single studioalbumilta Yesterwynde. Se julkaistiin 8. elokuuta 2024. Kappaleesta julkaistiin musiikkivideo 13. elokuuta 2024.
Kappaleet

Kaikki kappaleet säv. ja san. Tuomas Holopainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Day of... | 4.33 |  |  |  |  |  |  |  |
| 2. | Perfume of the Timeless | 8.11 |  |  |  |  |  |  |  |
|  |  | 12.44 |  |  |  |  |  |  |  |
Sanoitukset

Ennen singlen julkaisua Tuomas Holopainen sanoi lyhyellä videolla Youtubessa:
"The Day of...", toinen singlemme, on musiikillisesti jotain aivan muuta. Se on hyvin erilainen kuin mikään, mitä olemme aiemmin tehneet. Siinä on ihana 80-luvun fiilis, mutta sanoitukset ovat todella kiistanalaiset. Joten odotamme myrskyä.
Myöhemmin Holopainen avasi kappaleen sanoja tarkemmin saksalaisen Rock Antenne -radioaseman haastattelussa:
Kappale käsittelee pelkoa ja ihmisten hallitsemista pelon avulla, mitä johtajat, uskonnolliset ja poliittiset johtajat ovat harjoittaneet vuosituhansia, ja nykyään erityisesti media. Se ärsyttää minua päivittäin, sillä vaikka maailmassa on paljon ongelmia, joita meidän täytyy ratkaista - ja kauheita asioita tapahtuu - meille syötetään jatkuvasti pelkoa maailmanlopusta ja siitä, että elämme pahimpia aikoja koskaan, maailmanloppu on tulossa, Y2K, mayojen kalenterin loppu... Monta kertaa meille on ennustettu maailmanloppua, mutta se ei koskaan toteudu. Kappaleen sanoma on kuitenkin erittäin optimistinen ja positiivinen: vaikka maailmassa tapahtuu paljon, mitä meidän täytyy käsitellä, älä unohda, kuinka onnekas olet, että olet elossa. Sinulla on vuosikymmeniä aikaa nauttia elämästä auringon alla, joten elä täysillä ja yritä olla pelkäämättä kaikkea.
Esiintyjät

Tuomas Holopainen – kosketinsoittimet
Emppu Vuorinen – kitarat
Floor Jansen – laulu
Troy Donockley – Irlantilainen säkkipilli, tinapilli, busuki, kitarat, laulu, taustalaulu
Kai Hahto – rummut
Jukka Koskinen – bassokitara
Perfume of the Timeless

| ”Perfume Of The Timeless” Nightwish |
| --- | --- | --- |

Singlen tiedot
 Albumilta: Yesterwynde
 Julkaistu: 21. toukokuuta 2024
 Tekijä(t): Tuomas Holopainen
 Tuottaja(t): Tuomas Holopainen
 Tyylilaji: sinfoninen metalli
 Kesto: 08.11
 Levy-yhtiö: Nuclear Blast
Nightwishin muut singlet
| ”Harvest” 2020 | ”Perfume Of The Timeless” 2024 | ”The Day of...” 2024 |
Perfume of the Timeless on Nightwish-yhtyeen ensimmäinen single studioalbumilta Yesterwynde. Se julkaistiin 21. toukokuuta 2024 ja on yhtyeen ensimmäinen kappale jossa bassoa soittaa Jukka Koskinen, korvaten Marko Hietalan. Ennen julkaisua Tuomas Holopainen kuvaili kappaletta 8 ja puoli minuuttia kestäväksi kappaleeksi, jossa kertosäe alkaa kohdassa 3:30. Kappaleesta julkaistiin myös musiikkivideo.
Kansitaide

Singlen kansi on englantilaisen valokuvaajan Frank Meadow Sutcliffen teos jossa nuori nainen auttaa vanhempaa naista kerimään villaa. Se on kuvattu 1800-luvun lopulla North Yorkshiressa. Yhtyeen kansikuva on muunnos tästä kuvasta, laulaja Floor Jansen on nuoremman naisen tilalla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Perfume Of The Timeless | 8.11 |  |  |  |  |  |  |  |
Esiintyjät

Tuomas Holopainen – kosketinsoittimet
Emppu Vuorinen – kitarat
Floor Jansen – laulu
Troy Donockley – Irlantilainen säkkipilli, tinapilli, busuki, kitarat, laulu, taustalaulu
Kai Hahto – rummut
Jukka Koskinen – basso
Atlanta United FC

Atlanta United Football Club on yhdysvaltalainen jalkapalloseura, joka pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikkana toimii Atlantan kaupunki Georgian osavaltiossa.
Atlanta Unitedin kotikenttä on Mercedes-Benz Stadium, jolla pelaa myös amerikkalaisen jalkapallon Atlanta Falcons. Arthur Blank, yksi The Home Depotin perustajista, on molempien seurojen pääomistaja.
Blankin johtamalle sijoittajaryhmälle myönnettiin MLS-joukkue 16. huhtikuuta 2014, ja Atlanta United aloitti pelit liigassa kaudella 2017. Gerardo Martinon valmennuksessa Atlanta United saavutti MLS:n mestaruuden jo toisella kaudellaan 2018. MLS Cup -loppuottelussa se voitti Portland Timbersin 2–0. Joukkueen hyökkääjä Josef Martínez teki kauden aikana yhteensä 35 maalia ja valittiin liigan arvokkaimmaksi pelaajaksi.
Joukkue > Kokoonpano

Päivitetty: 18. joulukuuta 2023
Aiheesta muualla

Atlanta United FC:n sivusto (englanniksi)
Kainuun Ärjy

Kainuun Ärjy on kajaanilainen urheiluseura. Seuralla on 2020-luvulla toimintaa naisten ja miesten salibandyssä sekä miesten jalkapallossa.
Seuran historia

Seura on perustettu vuonna 1923. Sen alkuperäinen nimi oli Kajaanin Ärjy, ja seuran ensimmäiseksi puheenjohtajaksi valittiin Jalmari Id. Alkuun urheilulajeina olivat pesäpallo, jalkapallo, voimistelu ja yleisurheilu. Viimeisimmässä tuli menestystä SM-tasollakin, kun kesällä 1924 Ärjyn Hubert Haukia saavutti korkeushypyssä hopeaa Urho Kekkosen jälkeen.
Seuran historia > 2000-luku

Kainuun Ärjyn toiminta käynnistettiin uudelleen vuonna 2003. Kaudella 2016–2017 Ärjy osallistui Salibandyliiton alaiseen sarjaan. Vuonna 2021 salibandyssä seuralla on miesten ykkös- ja kakkosjoukkue sekä naisten joukkue. Helmikuussa 2021 seura ilmoitti joukkueensa jalkapallon Pohjois-Suomen Vitosen Oulu-Kainuu-lohkoon. Syyskuussa 2021 Kainuun Ärjy varmisti nousun kauden 2022 Neloseen.
Vatialan hautausmaa

Vatialan iso kappeli ulkoapäin pääkäytävältä katsottuna.
Vatialan hautausmaa on Tampereen seurakuntien omistama alue Kangasalan kaupungissa, sen Tampereen puoleisessa päässä, viisi kilometriä Kangasalan kirkolta länteen, uuden ja vanhan valtatie 12:n risteyksen tuntumassa.
Hautausmaa on perustettu 1960, ja sen pinta-ala on 25 hehtaaria, josta metsähautausmaata on 1,5 hehtaaria.
Vatialan hautausmaalla on vuonna 1960 rakennettu siunauskappeli. Hautausmaan krematorio vihittiin käyttöön toukokuussa 2013.
Vatialan siunauskappeli

Vatialan siunauskappelin on suunnitellut arkkitehti Viljo Revell.  Askeettinen kappeli kuuluu Suomen modernin arkkitehtuurin kansainvälisesti arvostettuihin merkkiteoksiin. Se valmistui vuonna 1960. Kappeli on rakennettu betonista, teräsbetonista, pronssista ja karkeasta mäntylaudasta. Siunauskappelin iso kappeli on poikkileikkaukseltaan paraabelin muotoinen. Kappelin kahdella sisäpihalla sijaitsevat vesialtaat, joissa alkuperäisen suunnitelman mukaan piti virrata sulaa vettä ympäri vuoden. Kappelin rakentamisesta päättänyt kirkkovaltuusto kuitenkin edellytti, että altaissa ei pidetä vettä talvella. Vatialan isoon kappeliin mahtuu 120 henkilöä ja pieneen kappeliin 60 henkilöä. Kappelin kaluston on suunnitellut Olli Borg. Hautausmaasuunnitelma on Veikko Rauhalan käsialaa.
Vatialan hautausmaalle haudattuja henkilöitä

fi
Rolf Hernberg, fyysikko
Paavo Koli, sosiologi, Tampereen yliopiston rehtori, Mannerheim-ristin ritari (metsähautausmaa)
Teuvo Kotilainen, kuvanveistäjä
Jyrki Kovaleff, näyttelijä
Erkka Lehtola, toimittaja (metsähautausmaa)
Jalmari Leino, päätoimittaja ja kansanedustaja
Antti Majanlahti näyttelijä
Maija-Liisa Majanlahti, näyttelijä
Mikko Majanlahti, näyttelijä
Matti Asseri Nyberg,  erityisnuorisotyöntekijä, kunnallispoliitikko ja TPV:n entinen puheenjohtaja
Gunnar Pohjola, kuvataiteilija
Paavo Rautio, kapellimestari (uurna-alue)
Eero Roine, näyttelijä (metsähautausmaa)
Aiheesta muualla

Vatialan hautausmaa iso kappeli urut Suomen urut -tietokanta
Vatialan hautausmaa pieni kappeli urut Suomen urut -tietokanta
Ketjupyörä

Ketjupyörä.
Ketjupyörä ja ketju.
Ketjupyörä on ketjuvälityksen pyörivä osa, johon ketju vastaa. Ketjupyörä välittää voiman ketjun ja akselin välillä ja ohjaa ketjua. Ketjuvälityksessä voima välittyy ketjun rullien ja tappien sekä lenkkien avulla ketjuun tai toiseen ketjupyörään ketjupyörien välillä. Esimerkiksi polkupyörissä voima välitetään ketjuvälityksen avulla polkimilta takapyörälle.
Ketjupyörän sovelluksia

Kenties yleisin ketjupyörä on polkupyörässä. Ketjupyörää kutsutaan usein hammasrattaaksi tai hammaspyöräksi. Polkupyörän ketjun säätö tapahtuu käytettävän ketjupyörän tai jousitetun ketjupyörän avulla. Yksi- tai kappavaihteiset polkupyörät ovat ketjuvälityksen suhteen kiinteitä ja säätö tapahtuu takapyörää säätämällä pyörän kiinnitysmuttereita avaamalla ja kiristämällä. Ratasvaihteisen polkupyörän käytettävä ratas on valittavissa vaihteenvalitsimella ja ketjun kireys säädettävissä jousitetulla lisäportaalla vaihteistossa. Polkupyörän eturatas, käyttävä, on joissain tapauksissa tehty soikeaksi kulumisen ja voiman tasoittamiseksi. Pitkään poljetun pyörän ketjupyörä on kulunut rattaan kahdelta puolelta. Taitava mekaanikko kykenee vaihtamaan rattaan kulmaa, jotta kulumaton osa saadaan käyttöön. Näin ketjupyörän elinikä tuplaantuu. Toinen tapa pidentää ketjupyörän elinikää on opetella pyöritystekniikka, jossa voimaa siirtyy tasaisesti koko kammen pyörähdyksen, eikä vain alaspäin poljettaessa.
Yksi sovellus ketjupyörästä on telaketju. Telaketju on liikkuvan rakenteen kantava osa. Kaivinkoneen tai panssarivaunun maasto-ominaisuus on vakaampi kuin kumipyörillä ja maahan kohdistuva pintapaine on suhteellisen pieni. Pintapaine on samaa luokkaa kuin ihmisen, koska ihmisen massan suhde jalan pinta-alaan on samaa luokkaa kuin panssarivaunulla.
Ketjua käytetään myös voimalaitoksen arinamekanismina. Liikkuva arina tuo uutta polttoainetta tulipesään ja poistaa tai päästää tuhkan pois palotilasta. Ketjuarinaa käytetään jätteiden poltossa.
Ketjupyörää käytetään voimansiirrossa esimerkiksi rullakossa. Ketjupyörä määrää ketjun pyörimisnopeuden ja rullat pyörivät kaikki samalla nopeudella. Rullakkoa voidaan käyttää pakettien liikuttelussa tuotantolinjaa pitkin antaen niille haluttu nopeus ja suunta.
Ketjupyörän käyttötarkoitus

Ketjupyörä on ketjun mekaanisen voiman tuova osa mekanismista. Ketjun tarkoituksesta riippuu välittääkö ketju pyörimisliikettä toiselle akselille välityssuhteella vai ketjulle. Polkupyörän ketju välittää polkijan momentin takapyörälle ja kaivinkoneen ketjupyörä telaketjulle.
Ketjupyörä voi olla tavallisesta hammasrattaasta poikkeava komponentti sen paksumman tyviosan ja moniosaisen hammasosion ansiosta. Välittyvä voima voi moninkertaistua rinnakkaisten hammasosioiden avulla. Ketjupyörää käytetäänkin suurta voimaa vaativissa kohteissa. Sahalla voi olla tukin siirtämiseen liittyvä mekanismi ketjupyörällä toteutettuna.
Telaketju

Telaketjussa on vapaapyörä sekä välipyöriä tasaamassa sekä ohjaamassa telaketjua. Jousitus sekä iskunvaimennus on telaketjun välipyörien tehtävänä. Ketjupyörä tuo liikkeen telaketjuun ja vapaapyörä pitää ketjun kireyden sopivana. Kiristämiseen käytetään lineaarista kiristintä, joka voi olla hydraulisylinteri, kuten CV9030-rynnäkköpanssarivaunussa tai kierretanko-mutterimenetelmä kuten Leopard 2A4 -taistelupanssarivaunussa. Leopardissa välipyörästä käytetään nimitystä telapyörä.
Aiheesta muualla

Wikimedia Commonsissa on kuvia tai muita tiedostoja aiheesta .
sks.fi Ketjupyörät ja tarvikkeet (Arkistoitu – Internet Archive)(pdf)
Valveen sähkökone (Arkistoitu – Internet Archive)